סטיב לייסי

סטיב תומאס לייסי-מויה (נולד ב-23 במאי 1998) הוא מוזיקאי, זמר, פזמונאי ומפיק מוזיקלי אמריקאי.

 ביוגרפיה 
סטיב לייסי נולד ב-23 במאי 1998 בקומפטון, קליפורניה. אימו, ואלרי, היא אפרו-אמריקאית ואביו פיליפיני. אביו נעדר מחייו של לייסי, ביקר לרוב באירועים מיוחדים בלבד ונפטר כאשר לייסי היה בן 10. לייסי החל להתעניין לראשונה בניגון בגיטרה בגיל 7 בעקבות משחק הווידאו גיטאר הירו, ובהמשך למד לנגן בגיטרה באופן ממשי.

בשנת 2013, החל להפיק את מה שהפך בהמשך לאלבומם השלישי של להקת "האינטרנט", Ego Death. האלבום קיבל מועמדות לקטגוריית "האלבום האורבני העכשווי הטוב ביותר" בטקס פרסי גראמי ה-58.

לאחר צאת האלבום, החל לייסי להפיק שירים עבור Twenty88, דנזל קארי, אייזיאה רשאד, ג'יי קול וקנדריק לאמאר. בין השירים שהפיק, "Pride" של קנדריק לאמאר, מתוך האלבום זוכה פרס גראמי, Damn.

בפברואר 2017, יצא המיני-אלבום הראשון שלו, Steve Lacy's Demo, שכלל את הלהיט "Dark Red", שזכה למאות מיליוני השמעות בסטרימינג. את רוב האלבום יצר לייסי באמצעות אייפון.

באפריל 2019 הוציא לייסי את הסינגל המוביל מתוך אלבום הבכורה שלו, "N Side". האלבום, Apollo XXI, יצא לאור במאי אותה השנה וזכה במועמדות לקטגוריית "האלבום האורבני העכשווי הטוב ביותר" בטקס פרסי גראמי ה-62.

ב-16 ביוני 2022 יצא הסינגל המוביל מתוך אלבומו השני, "Mercury". אחריו, יצא "Bad Habit" שזכה להצלחה מסחרית רחבה והגיע למקום השני במצעד הבילבורד הוט 100. האלבום עצמו, Gemini Rights יצא באותו החודש והגיע למקום השביעי במצעד האלבומים בילבורד 200.

בשנת 2023 הופיע ברשימה השנתית טיים 100 של מגזין טיים.

 חיים אישיים 
לייסי מזדהה כביסקסואל.

 דיסקוגרפיה 
 אלבומי אולפן 
 2019: Apollo XXI
 2022: Gemini Rights

 אלבומי אוסף 
 2020: The Lo-Fis

 מיני-אלבומים 
 2017: Steve Lacy's Demo

 עם האינטרנט 
 2015: Ego Death
 2018: Hive Mind

 פרסים ומועמדויות 
שנהפרסקטגוריהעבודה מועמדתתוצאהסימוכין2020פרס גראמיהאלבום ה-R&B המתקדם הטוב ביותרApollo XXI2022פרסי הווידאו קליפים של MTVשיר הקיץ"Bad Habit"פרסי הווידאו קליפים של בריטניהקליפ ה-R&B/נשמה הטוב ביותר – בינלאומי"Sunshine"פרס המוזיקה האמריקאיתתגלית השנהפרסי המוזיקה של סול טרייןשיר השנה"Bad Habit"האמן החדש הטוב ביותרקליפ השנה"Bad Habit"פרס הפזמונאי על שם אשפורד וסימפסון2023פרס גראמיהקלטת השנהשיר השנהביצוע סולו הפופ הטוב ביותראלבום ה-R&B המתקדם הטוב ביותרGemini Rightsפרסי המוזיקה של iHeartRadioאמן הפופ החדש הטוב ביותראמן ה-R&B החדש הטוב ביותרלהיט הטיקטוק של השנה"Bad Habit"פרסי התקשורת של הליגה ההומו-לסבית נגד השמצהפרסי התקשורת של הליגה ההומו-לסבית נגד השמצהפרסי המוזיקה של בילבורדאמן הרוק המובילאלבום ה-R&B המובילGemini Rightsאלבום הרוק המובילשיר הרוק המוביל"Bad Habit"

 קישורים חיצוניים 

הערות שוליים

קטגוריה:אמריקאים ילידי קליפורניה
קטגוריה:זמרים-יוצרים אמריקאים
קטגוריה:גיטריסטים אמריקאים
קטגוריה:מוזיקאים אמריקאים
קטגוריה:זמרים להט"בים אמריקאים
קטגוריה:ביסקסואלים אמריקאים
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1998